Maikls Hols
Maikls Kārlails Hols (angļu: Michael Carlyle Hall, dzimis 1971. gada 1. februārī) ir amerikāņu aktieris. Vislabāk Hols pazīstams ar Dekstera Morgana lomu Showtime seriālā "Deksters" un Deivida Fišera lomu HBO seriālā "Sešas pēdas zem zemes" (Six Feet Under). Šīs divas lomas palīdzēja Holam saņemt Zelta globusa balvu un trīs Ekrāna aktieru ģildes balvas. Piedalījies arī filmās "Samaksa" (Paycheck, 2003), "Geimeris" (Gamer, 2009), "Nogalini savus mīļotos" (2013), "Marks Felts, vīrs, kurš nogāza balto namu" (Mark Felt: The Man Who Brought Down the White House, 2017), "Spēļu nakts" (2018) un In the Shadow of the Moon (2019). 2021. gadā Dekstera Morgana lomu atveidojis miniseriālā "Deksters. Jaunās asinis" (Dexter: New Blood).